Komission asetus (ETY) N:o 3246/91, annettu 7 päivänä marraskuuta 1991, luvan antamisesta Yhdistyneelle kuningaskunnalle lopettaa lampaiden muuttuvan teuraspalkkion myöntäminen Isossa-Britanniassa ja lampaiden teuraspalkkion soveltamista koskevista yksityiskohtaisista säännöistä annetusta asetuksesta (ETY) N:o 1633/84 poikkeamisesta



Virallinen lehti nro L 307 , 08/11/1991 s. 0016 - 0017

Suomenk. erityispainos Alue 3 Nide 39 s. 0148

Ruotsink. erityispainos Alue 3 Nide 39 s. 0148



KOMISSION ASETUS (ETY) N:o 3246/91, annettu 7 päivänä marraskuuta 1991, luvan antamisesta Yhdistyneelle kuningaskunnalle lopettaa lampaiden muuttuvan teuraspalkkion myöntäminen Isossa-Britanniassa ja lampaiden teuraspalkkion soveltamista koskevista yksityiskohtaisista säännöistä annetusta asetuksesta (ETY) N:o 1633/84 poikkeamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1), sellaisena kuin se on viimeksi muutettuna asetuksella (ETY) N:o 1741/91(2), ja erityisesti sen 24 artiklan 3 ja 9 kohdan, sekä katsoo, että Yhdistynyt kuningaskunta on pyytänyt lupaa lakkauttaa muuttuva palkkio kokonaan markkinointivuoden 1992 alusta; markkinatilanteen ja erityisesti yhteisön sisäisen kaupan kehityksen vuoksi tähän pyyntöön olisi suostuttava, tämä toimenpide saattaa kuitenkin aiheuttaa yhteisön markkinoille vakavan häiriön, jos eläinten, joista maksetaan palkkiota markkinointivuoden 1991 lopussa, ruhoja lähetetään alueen yksi ulkopuolelle markkinointivuoden 1992 alussa ilman, että niistä peritään komission asetuksen (ETY) N:o 1633/84(3), sellaisena kuin se on viimeksi muutettuna asetuksella (ETY) N:o 1075/89(4), 4 artiklan mukaista maksua; on aiheellista säätää tällaisen maksun perimisestä riittävän pitkältä ajanjaksolta, jonka kuluessa viimeisten eläinten, joista on maksettu palkkiota vuoden 1991 lopussa, arvellaan lähetetyn alueen yksi ulkopuolelle elävinä, ruhoina, ruhon osina tai muina lampaanlihasta valmistettuina tuotteina; on myös tarkoituksenmukaista vahvistaa edellä tarkoitettu maksu saman suuruiseksi koko kyseisenä ajanjaksona, tuomioistuimen tekemän päätöksen 61/86 perusteella on syytä säätää, että tätä maksua ei peritä sellaisista eläimistä ja niistä valmistetuista tuotteista, joista voidaan osoittaa, ettei niistä ole maksettu palkkiota; tätä varten myös elävien eläinten osalta on aiheellista toteuttaa asetuksen (ETY) N:o 1633/84 5 artiklan 3 kohdan toisessa luetelmakohdassa säädetyn kaltainen hallinnollinen menettely, ja tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Yhdistyneellä kuningaskunnalla on markkinointivuoden 1992 alusta lupa olla myöntämättä asetuksen (ETY) N:o 3013/89 24 artiklassa tarkoitettua lampaiden muuttuvaa teuraspalkkiota. 2 artikla Poiketen siitä, mitä asetuksessa (ETY) N:o 1633/84 säädetään, 6 päivän tammikuuta ja 2 päivän helmikuuta 1992 välisenä aikana: a) asetuksen 4 artiklan 1 kohdassa säädetty maksu on 2 päivän joulukuuta 1991 ja 5 päivän tammikuuta 1992 väliselle ajalle vahvistettujen maksujen aritmeettinen keskiarvo; b) Yhdistynyt kuningaskunta vahvistaa asetuksen 4 artiklan 2 kohdassa tarkoitetun vakuuden yhdenmukaiselle tasolle, joka riittää kattamaan a kohdassa tarkoitetun maksun; c) asetuksen 4 artiklan 1 ja 3 kohdassa tarkoitettuja maksuja ei peritä: - elävistä lampaista, joista voidaan alueelta yksi lähettämiseen saakka toteutetun järjestelmällisten tarkastusten hallinnollisen menettelyn avulla osoittaa, ettei kyseisistä lampaista ole maksettu palkkiota, - ruhoista ja niiden osista, joista voidaan 5 artiklan 3 kohdan toisen alakohdan toisessa luetelmakohdassa säädetyn menettelyn mukaisesti osoittaa, ettei niistä ole maksettu palkkiota. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä marraskuuta 1991. Komission puolesta Ray MAC SHARRY Komission jäsen (1) EYVL N:o L 289, 7.10.1989, s. 1 (2) EYVL N:o L 163, 26.6.1991, s. 41 (3) EYVL N:o L 154, 9.6.1984, s. 27 (4) EYVL N:o L 114, 27.4.1989, s. 13